**ELŐTERJESZTÉS**

**Tiszavasvári Város Önkormányzata**

**Képviselő-testületének**

**2023. augusztus 31-én tartandó rendkívüli ülésére**

Az előterjesztés tárgya: „Tiszavasvári Gyógyfürdő fejlesztése” című ET-2020-02-060 projekt azonosítószámú pályázat eszközbeszerzés tárgyú közbeszerzési eljárás lezárása

Melléklet: Bírálóbizottsági jkv., Bontási jkv.

Az előterjesztés előadója: Szőke Zoltán polgármester

Az előterjesztés témafelelőse: Kovács Edina köztisztviselő

Az előterjesztés ügyiratszáma: TPH/155-110/2023.

Az előterjesztést véleményező bizottságok a hatáskör megjelölésével:

A rendkívüli ülés előterjesztését Bizottságok nem tárgyalják.

Az ülésre meghívni javasolt szervek, személyek:

|  |  |
| --- | --- |
|  |  |
|  |  |
|  |  |

Egyéb megjegyzés: -

Tiszavasvári, 2023. augusztus 28.

Kovács Edina

témafelelős

**Tiszavasvári Város Polgármesterétől**

4440 Tiszavasvári, Városháza tér 4. sz.

Tel.: 42/520-500 Fax.: 42/275–000 E–mail: tvonkph@tiszavasvari.hu

Témafelelős: Kovács Edina

**ELŐTERJESZTÉS**

**- a Képviselő-testülethez -**

**„Tiszavasvári Gyógyfürdő fejlesztése” című ET-2020-02-060 projekt**

**azonosítószámú pályázat eszközbeszerzés tárgyú**

**közbeszerzési eljárás lezárásáról**

Tisztelt Képviselő-testület!

Az „Tiszavasvári Gyógyfürdő fejlesztése” című ET-2020-02-060 projekt azonosítószámú pályázattal megvalósítandó **Szálloda építéséhez kapcsolódó eszközbeszerzésre vonatkozó közbeszerzési eljárás** megindítását a Képviselő-testület 329/2022. (XII.15.) Kt. számú határozatával elfogadta, amely a közbeszerzésekről szóló 2015. évi CXLIII. törvény (továbbiakban: Kbt.) 112. § (1) bekezdés b) pontja alapján nyílt, feltételes eljárásként került kiírásra. Az eredeti ajánlattételi határidő 2023. március 17. 11:00 volt, az **ajánlattételi határidőig összesen 5 db** (1. rész 2db, 2. rész 3db) **árajánlat érkezett be**. Az ajánlatok megvizsgálásra kerültek, és hiánypótlás, illetve felvilágosítás nyújtás került kiküldésre több ízben.

A beérkező árajánlatok közül az értékelési szempontok figyelembevételével az 1. résznél a **legkedvezőbb első kettő ajánlattevő: CPM Mobilier Kft.** (6100 Kiskunfélegyháza, Kasza u. 5.) és a **Infopolis Kft.** (4225 Debrecen, Szivárvány u. 18.).

A beérkező árajánlatok közül az értékelési szempontok figyelembevételével a 2. résznél a **legkedvezőbb első kettő ajánlattevő: AVA-FA Ipari, Kereskedelmi és Szolgáltató Kft.** (9025 Győr, Ikrényi út 11. 0267/11. hrsz) és a **CPM Mobilier Kft.** (6100 Kiskunfélegyháza, Kasza u. 5.).

Megkérem a Tisztelt Képviselő-testületet, hogy a közbeszerzési eljárás lezárásáról – a határozat-tervezetben foglaltaknak megfelelően - szíveskedjen döntést hozni.

Tiszavasvári, 2023. augusztus 28.

**Szőke Zoltán**

**polgármester**

**HATÁROZAT-TERVEZET**

**TISZAVASVÁRI VÁROS ÖNKORMÁNYZATA**

**KÉPVISELŐ TESTÜLETÉNEK**

**……/2023. (VIII.31.) Kt. számú**

**határozata**

**„Tiszavasvári Gyógyfürdő fejlesztése” című ET-2020-02-060 projekt**

**azonosítószámú pályázat eszközbeszerzés tárgyú közbeszerzési eljárás lezárásáról**

Tiszavasvári Város Önkormányzata Képviselő-testülete a Magyarország helyi önkormányzatairól szóló 2011. évi CLXXXIX. törvény (továbbiakban: Mötv.) 13. § (1) bekezdés 1. pontjában foglalt feladatkörében eljárva az előterjesztést megtárgyalta, és az alábbi határozatot hozza:

1. **Megállapítja –** elfogadva a Bírálóbizottság döntési javaslatát **– „Tiszavasvári Gyógyfürdő fejlesztése” című ET-2020-02-060 projekt azonosítószámú pályázat** keretében megvalósítandó szálloda építésével kapcsolatosan a Kbt. 112. § (1) bekezdés b) pontja szerint lefolytatott **„Szállodai eszközbeszerzés” tárgyú közbeszerzési eljárás 1. rész „Elektromos berendezések – gépek” tekintetében:**

I.1. **A CPM Mobilier Kft.** (6100 Kiskunfélegyháza, Kasza u. 5.) és az **Infopolis Kft.** (4225 Debrecen, Szivárvány u. 18.) **Ajánlattevők ajánlata** **érvényes.**

I.2.A **legjobb ár-érték arányra tekintettel érvényes ajánlat alapján a CPM Mobilier Kft.** (6100 Kiskunfélegyháza, Kasza u. 5.) a **nyertes ajánlattevő az alábbi ajánlati elemek mellett:**

|  |  |
| --- | --- |
| A kötelezően előírt 24 hónap jótállási időn felül vállalt többlet jótállás időtartama (hónap) (min. 0 hónap - max. 24 hónap): | **24** |
| Nettó ajánlati ár (Ft): | **68.864.864,- Ft** |

I.3. A **közbeszerzési eljárás az 1. részajánlat tekintetében eredményes.**

I.4. **A nyertes ajánlattevőt követő legkedvezőbb ajánlatot az** **Infopolis Kft.** (4225 Debrecen, Szivárvány u. 18.) Ajánlatevő adta, az alábbi ajánlati elemek mellett:

|  |  |
| --- | --- |
| A kötelezően előírt 24 hónap jótállási időn felül vállalt többlet jótállás időtartama (hónap) (min. 0 hónap - max. 24 hónap): | **13** |
| Nettó ajánlati ár (Ft): | **72.417.000,- Ft** |

1. **Megállapítja–** elfogadva a Bírálóbizottság döntési javaslatát **– „Tiszavasvári Gyógyfürdő fejlesztése” című ET-2020-02-060 projekt azonosítószámú pályázat** keretében megvalósítandó szálloda építésével kapcsolatosan a Kbt. 112. § (1) bekezdés b) pontja szerint lefolytatott **„Szállodai eszközbeszerzés” tárgyú közbeszerzési eljárás 2. rész „Szállodai eszközök” tekintetében:**

II.1. **Az AVA-FA Ipari, Kereskedelmi és Szolgáltató Kft.** (9025 Győr, Ikrényi út 11. 0267/11. hrsz) és a **CPM Mobilier Kft.** (6100 Kiskunfélegyháza, Kasza u. 5.) **Ajánlattevők ajánlata** **érvényes. A QUANTUM Kft.** (1054Budapest, Zoltán u. 3.) **Ajánlattevő ajánlatának elbírálása a Kbt. 81. § (5) bekezdése értelmében nem történt meg.**

II.2.A **legjobb ár-érték arányra tekintettel érvényes ajánlat alapján az AVA-FA Ipari, Kereskedelmi és Szolgáltató Kft.** (9025 Győr, Ikrényi út 11. 0267/11. hrsz) a **nyertes ajánlattevő az alábbi ajánlati elemek mellett:**

|  |  |
| --- | --- |
| A kötelezően előírt 24 hónap jótállási időn felül vállalt többlet jótállás időtartama (hónap) (min. 0 hónap - max. 24 hónap): | **24** |
| Nettó ajánlati ár (Ft): | **97.827.880,- Ft** |

II.3. A **közbeszerzési eljárás a 2. részajánlat tekintetében eredményes.**

II.4. **A nyertes ajánlattevőt követő legkedvezőbb ajánlatot a** **CPM Mobilier Kft.** (6100 Kiskunfélegyháza, Kasza u. 5.) Ajánlatevő adta, az alábbi ajánlati elemek mellett:

|  |  |
| --- | --- |
| A kötelezően előírt 24 hónap jótállási időn felül vállalt többlet jótállás időtartama (hónap) (min. 0 hónap - max. 24 hónap): | **24** |
| Nettó ajánlati ár (Ft): | **97.878.878,- Ft** |

1. **Felkéri a polgármestert, hogy:**

* **a döntésről tájékoztassa az Ajánlattevőket,**
* **a szolgáltatás teljesítéséhez szükséges Adásvételi szerződéseket írja alá,**
* **tegye meg a szükséges lépéseket az ajánlati biztosíték visszautalása iránt az Ajánlattevők részére.**

**Határidő:** azonnal, esedékességkor **Felelős:** Szőke Zoltán polgármester