**ELŐTERJESZTÉS**

**Tiszavasvári Város Önkormányzata Képviselő-testületének**

**2023. augusztus 31-én tartandó rendkívüli ülésére**

Az előterjesztés tárgya: Tiszavasvári Város Integrált Településfejlesztési Stratégiájának elfogadása

Mellékletek: ITS

Az előterjesztés előadója: Szőke Zoltán polgármester

Az előterjesztés témafelelőse: Kovács Edina - ügyintéző

Az előterjesztés ügyiratszáma: TPH/654-142/2023.

Az előterjesztést véleményező bizottságok a hatáskör megjelölésével:

A rendkívüli Képviselő-testületi ülésen tárgyalt előterjesztéseket a bizottságok nem tárgyalják.

Az ülésre meghívni javasolt szervek, személyek:

|  |  |
| --- | --- |
|  |  |
|  |  |
|  |  |

Egyéb megjegyzés: -

Tiszavasvári, 2023. augusztus 28.

Kovács Edina

témafelelős

**TISZAVASVÁRI VÁROS POLGÁRMESTERÉTŐL**

4440 Tiszavasvári, Városháza tér 4.

Tel: 42/520-500. Fax: 42/275-000. E-mail: tvonkph@tiszavasvari.hu

Témafelelős: Kovács Edina

## ELŐTERJESZTÉS

### **A Képviselő-testülethez**

**Tiszavasvári Város Integrált Településfejlesztési Stratégiájának elfogadása**

Tisztelt Képviselő-testület!

A TOP\_PLUSZ-1.2.1-21-SB1-2022-00006 azonosítószámú “Élhető településközpont kialakítása Tiszavasváriban” című pályázat pályázati kiírása szerint a pályázatban szükség volt vizsgálni, hogy a pályázat tartalma hogyan illeszkedik a város Integrált Településfejlesztési Stratégiájához. Amennyiben a tervezett projekt tartalma nem illeszkedett a meglévő stratégiához, szükséges a dokumentum módosítása, melyet az 1. mérföldkő részeként be kell nyújtani. Az 1. mérföldkő határideje 2023. 08. 31.

Tiszavasvári Város Önkormányzata 2015-ben dolgozta ki Integrált Településfejlesztési Stratégiáját és a Megalapozó vizsgálatot. Mivel az „Élhető települések” című pályázati felhívásban benyújtani tervezett projektelemek nem szerepeltek a korábbi dokumentumban, azaz a tervezett pályázat tartalma nem teljesen illeszkedett az ITS-hez, így az Önkormányzat vállalta annak módosítását.

A pályázat „Élhető településközpont kialakítása Tiszavasváriban” címmel 2022. januárjában került benyújtásra. Az Irányító Hatóság támogatásra érdemesnek ítélte (TOP\_PLUSZ-1.2.1-21-SB1-2022-00006) a projektet, a Támogatási Szerződés 2022.09.14-én lépett hatályba.

A dokumentumok módosítása, felülvizsgálata során megtörtént az ITS-ben és a Megalapozó vizsgálatban szereplő adatok és információk aktualizálása, a megváltozott külső feltételekhez való igazítása, valamint a megvalósított fejlesztésekre építve a célrendszer pontosítása, módosítása, és újabb fejlesztési ötletek, területek kijelölése.

Az ITS módosítás tervezetével összefüggően

* mivel az eljárás 2022. június 30. napját megelőzően indult, ezért felhatalmazással a településtervek tartalmáról, elkészítésének és elfogadásának rendjéről, valamint egyes településrendezési sajátos jogintézményekről szóló 419/2021. (VII.15.) Korm. rendelet *(a továbbiakban: Korm. rendelet)* 78. § (1) bekezdés a) pontjában foglaltakra lehetőség van a településfejlesztési koncepcióról, az integrált településfejlesztési stratégiáról és a településrendezési eszközökről, valamint egyes településrendezési sajátos jogintézményekről szóló [314/2012. (XI. 8.) Korm. rendelet](https://njt.hu/jogszabaly/2012-314-20-22) (a továbbiakban: Korm. rendelet) VI. Fejezetének eljárási rendelkezéseit alkalmazni. Ennek megfelelően a tervezet véleményeztetése teljes körűen megtörtént.
* a partnerségi egyeztetés lezárásáról és a vonatkozó 314/2012. (XI.8.) Korm. rendelet eljárási egyeztetésében beérkezett vélemények elfogadásáról a Képviselő-testület az előző napirendi pontnál döntött.
* a megbízott főépítész a beérkezett véleményeket a tervező bevonásával kiértékelte,   
  el nem fogadott vélemény nem volt. A Szabolcs-Szatmár-Bereg Vármegyei Kormányhivatal Állami Főépítészi Iroda SZ/4ÁF/00100-4/2023. ügyiratszámú véleményében az ITS tervezethez kiegészítést kért, melyet az ITS készítője pótolt, ezért az előterjesztés melléklete már a kiegészített ITS tervezetet tartalmazza.

Tekintettel a jogszabályi környezet változásaira javasolom, hogy az ITS *- az egyeztetési eljárásban szétküldött és a véleményezők által kért kiegészítésekkel véglegesített tartalommal -* újként kerüljön elfogadásra.

Kérem a Tisztelt Képviselő-testületet, hogy határozat-tervezetben foglaltak szerinti döntést meghozni szíveskedjen.

Tiszavasvári, 2023. augusztus 28.

**Szőke Zoltán**

**polgármester**

**HATÁROZAT-TERVEZET**

TISZAVASVÁRI VÁROS ÖNKORMÁNYZATA

**KÉPVISELŐ-TESTÜLETÉNEK**

**……/2023. (VIII.31.) Kt. számú**

**határozata**

**Tiszavasvári Város Integrált Településfejlesztési Stratégiájának elfogadása**

Tiszavasvári Város Önkormányzata Képviselő-testülete a Magyarország helyi önkormányzatairól szóló 2011. évi CLXXXIX. törvény (továbbiakban: Mötv.) 13. § (1) bekezdés 1. pontjában foglalt feladatkörében eljárva, az előterjesztést megtárgyalta, és az alábbi határozatot hozza:

1. **Elfogadja az ITS-t az 1. melléklet szerinti tartalommal, melyet az elfogadást követő naptól kell alkalmazni.**
2. Jelen határozat hatálybalépésével egyidejűleg Az Integrált Településfejlesztési Stratégia elfogadásáról szóló 199/2015. (IX.24.) Kt. számú határozattal elfogadott ITS-t hatályon kívül helyezi.
3. Felkéri a polgármestert, hogy az ITS elfogadásáról és honlapon való közzétételéről   
   5 napon belül értesítse az egyeztetésben résztvevőket és az állami főépítészi hatáskörben eljáró Szabolcs-Szatmár-Bereg Vármegyei Kormányhivatalt.

**Határidő:** azonnal **Felelős:** Szőke Zoltán polgármester