**ELŐTERJESZTÉS**

**Tiszavasvári Város Önkormányzata**

**Képviselő-testületének**

**2023. augusztus 31-én tartandó rendkívüli ülésére**

Az előterjesztés tárgya: „Tiszavasvári Gyógyfürdő fejlesztése” című ET-2020-02-060 projekt azonosítószámú pályázat marketing és kommunikációs tevékenység tárgyú közbeszerzési eljárás lezárása

Melléklet: Bírálóbizottsági jkv., Bontási jkv.

Az előterjesztés előadója: Szőke Zoltán polgármester

Az előterjesztés témafelelőse: Kovács Edina köztisztviselő

Az előterjesztés ügyiratszáma: TPH/155-111/2023.

Az előterjesztést véleményező bizottságok a hatáskör megjelölésével:

A rendkívüli ülés előterjesztését Bizottságok nem tárgyalják.

Az ülésre meghívni javasolt szervek, személyek:

|  |  |
| --- | --- |
|  |  |
|  |  |
|  |  |

Egyéb megjegyzés: -

Tiszavasvári, 2023. augusztus 28.

Kovács Edina

témafelelős

**Tiszavasvári Város Polgármesterétől**

4440 Tiszavasvári, Városháza tér 4. sz.

Tel.: 42/520-500 Fax.: 42/275–000 E–mail: tvonkph@tiszavasvari.hu

Témafelelős: Kovács Edina

**ELŐTERJESZTÉS**

**- a Képviselő-testülethez -**

**„Tiszavasvári Gyógyfürdő fejlesztése” című ET-2020-02-060 projekt**

**azonosítószámú pályázat marketing és kommunikációs tevékenység tárgyú**

**közbeszerzési eljárás lezárásáról**

Tisztelt Képviselő-testület!

Az „Tiszavasvári Gyógyfürdő fejlesztése” című ET-2020-02-060 projekt azonosítószámú pályázattal megvalósítandó **Szálloda építéséhez kapcsolódó marketing és kommunikációs tevékenység ellátására vonatkozó közbeszerzési eljárás** megindítását a Képviselő-testület 287/2022. (XI.3.) Kt. számú határozatával elfogadta, amely a közbeszerzésekről szóló 2015. évi CXLIII. törvény (továbbiakban: Kbt.) 112. § (1) bekezdés b) pontja alapján nyílt, feltételes eljárásként került kiírásra. Az eredeti ajánlattételi határidő 2023. február 10. 14:00 volt, az **ajánlattételi határidőig 6 db árajánlat érkezett be**. Az ajánlatok megvizsgálásra kerültek, és hiánypótlás, illetve felvilágosítás nyújtás került kiküldésre. A **PLEXPERT NRG Kft.** (3800 Szikszó, Bethlen Gábor u. 2.) **Ajánlattevő ajánlata közbenső döntéssel érvénytelenné lett nyilvánítva,** így **az eljárás további részében az értékelés során ajánlatát figyelmen kívül kell hagyni.**

A közbenső döntést követően is kerültek kiküldésre hiánypótlások, azonban arra nem érkezett válasz a határidő leteltéig a FREDERIK TECHNOLOGIES Kft. (5600 Békéscsaba, Kinizsi utca 5.), a MITRA Invest Kft. (4032 Debrecen Illyés Gyula Utca 122.), az FMarketing Kft. (4032 Debrecen, Lóverseny utca 14/B) és a PLANB Magyarország Kft. (1012 Budapest, Logodi utca 53.-55. 3. em. 9. ajtó) részéről.

Az értékelési szempontok figyelembevételével a **legkedvezőbb ajánlattevő a LENERG Energiaügynökség Mérnöki és Tanácsadó Nonprofit Kft.** (4032 Debrecen, Egyetem tér 1.).

Megkérem a Tisztelt Képviselő-testületet, hogy a közbeszerzési eljárás lezárásáról – a határozat-tervezetben foglaltaknak megfelelően - szíveskedjen döntést hozni.

Tiszavasvári, 2023. augusztus 28.

**Szőke Zoltán**

**polgármester**

**HATÁROZAT-TERVEZET**

**TISZAVASVÁRI VÁROS ÖNKORMÁNYZATA**

**KÉPVISELŐ TESTÜLETÉNEK**

**……/2023. (VIII.31.) Kt. számú**

**határozata**

**„Tiszavasvári Gyógyfürdő fejlesztése” című ET-2020-02-060 projekt**

**azonosítószámú pályázat marketing és kommunikációs tevékenység**

**tárgyú közbeszerzési eljárás lezárásáról**

Tiszavasvári Város Önkormányzata Képviselő-testülete a Magyarország helyi önkormányzatairól szóló 2011. évi CLXXXIX. törvény (továbbiakban: Mötv.) 13. § (1) bekezdés 1. pontjában foglalt feladatkörében eljárva az előterjesztést megtárgyalta, és az alábbi határozatot hozza:

1. **Megállapítja –** elfogadva a Bírálóbizottság döntési javaslatát **– „Tiszavasvári Gyógyfürdő fejlesztése” című ET-2020-02-060 projekt azonosítószámú pályázat** keretében megvalósítandó szálloda építésével kapcsolatosan a Kbt. 112. § (1) bekezdés b) pontja szerint lefolytatott **„Marketing és kommunikációs tevékenység - szálloda” tárgyú közbeszerzési eljárásban a LENERG Energiaügynökség Mérnöki és Tanácsadó Nonprofit Kft.** (4032 Debrecen, Egyetem tér 1.) **Ajánlattevő ajánlata** **érvényes.**
2. **Érvénytelennek nyilvánítja –** a Bírálóbizottság döntési javaslata alapján **– „Tiszavasvári Gyógyfürdő fejlesztése” című ET-2020-02-060 projekt azonosítószámú pályázat** keretében megvalósítandó szálloda építésével kapcsolatosan a Kbt. 112. § (1) bekezdés b) pontja szerint lefolytatott **„Marketing és kommunikációs tevékenység - szálloda” tárgyú közbeszerzési eljárásban a**

* **FREDERIK TECHNOLOGIES Kft.** (5600 Békéscsaba, Kinizsi utca 5.)
* **MITRA Invest Kft.** (4032 Debrecen Illyés Gyula Utca 122.)
* **FMarketing Kft.** (4032 Debrecen, Lóverseny utca 14/B)
* **PLANB Magyarország Kft.** (1012 Budapest, Logodi utca 53.-55. 3. em. 9. ajtó)

**Ajánlattevők ajánlatát a Kbt. 73. § (1) bekezdés e) pontja alapján.**

1. **Megállapítja, hogy a „Marketing és kommunikációs tevékenység - szálloda” tárgyú,** Kbt. 112. § (1) bekezdés b) pontja szerint **lefolytatott közbeszerzési eljárás eredményes.**
2. **Megállapítja** **–** elfogadva a Bírálóbizottság döntési javaslatát **– a „Marketing és kommunikációs tevékenység - szálloda” tárgyú,** Kbt. 112. § (1) bekezdés b) pontja szerint **lefolytatott közbeszerzési eljárásban a nyertes ajánlattevő a** **LENERG Energiaügynökség Mérnöki és Tanácsadó Nonprofit Kft.** (4032 Debrecen, Egyetem tér 1.) az alábbi ajánlati elemek mellett:

|  |  |
| --- | --- |
| **LENERG Energiaügynökség Mérnöki és Tanácsadó Nonprofit Kft.**  (4032 Debrecen, Egyetem tér 1.) | |
| M1 alkalmassági követelményre bemutatott szakember alkalmasságon felüli szakmai tapasztalata (hónap) (min. 0 – max. 24 hónap) | **24** |
| M2 alkalmassági követelményre bemutatott szakember alkalmasságon felüli szakmai tapasztalata (hónap) (min. 0 – max. 24 hónap) | **24** |
| Nettó ajánlati ár (Ft) | **38.227.000,- Ft** |

1. **Felkéri a polgármestert, hogy a döntésről tájékoztassa az Ajánlattevőket, valamint a feladat teljesítéséhez szükséges Megbízási szerződést írja alá.**

**Határidő:** azonnal, esedékességkor **Felelős:** Szőke Zoltán polgármester