**ELŐTERJESZTÉS**

**Tiszavasvári Város Önkormányzata**

**Képviselő-testületének**

**2023. augusztus 31-én tartandó rendkívüli ülésére**

Az előterjesztés tárgya: „Energetikai fejlesztések Tiszavasvári intézményeiben” című TOP\_PLUSZ-2.1.1-21-SB1-2022-00035 azonosítószámú pályázat kivitelezésére vonatkozó közbeszerzési eljárás megindítása

Melléklet: Alaprajz, helyszínrajz, Eljárást megindító felhívás, közbeszerzési dokumentáció, szerződés-tervezet

Az előterjesztés előadója: Szőke Zoltán polgármester

Az előterjesztés témafelelőse: Arató Atilla köztisztviselő

Az előterjesztés ügyiratszáma: TPH/687- /2023

Az előterjesztést véleményező bizottságok a hatáskör megjelölésével:

A rendkívüli ülés előterjesztését Bizottságok nem tárgyalják.

Az ülésre meghívni javasolt szervek, személyek:

|  |  |
| --- | --- |
|  |  |
|  |  |
|  |  |

Egyéb megjegyzés: -

Tiszavasvári, 2023. augusztus 30.

Arató Atilla

témafelelős

**Tiszavasvári Város Polgármesterétől**

4440 Tiszavasvári, Városháza tér 4. sz.

Tel.: 42/520-500 Fax.: 42/275–000 E–mail: tvonkph@tiszavasvari.hu

Témafelelős: Arató Atilla

**ELŐTERJESZTÉS**

**- a Képviselő-testülethez -**

**„Energetikai fejlesztések Tiszavasvári intézményeiben” című TOP\_PLUSZ-2.1.1-21-SB1-2022-00035 azonosítószámú pályázat kivitelezésére vonatkozó közbeszerzési eljárás megindítása**

Tisztelt Képviselő-testület!

Tiszavasvári Város Önkormányzata Képviselő-testülete a 255/2022. (IX.29.) Kt. számú határozatával döntött arról, hogy elfogadja az „Energetikai fejlesztések Tiszavasvári intézményeiben” című TOP\_PLUSZ-2.1.1-21-SB1-2022-00035 kódszámú pályázat Támogatási szerződését. Időközben lehívásra került a támogatási előleg a 197.288.627,- Ft, amit a támogató 2022. november 14. napján biztosított a részünkre. Ezt követően kiválasztásra került a tervező cég, aki a kiviteli tervdokumentációkat elkészítette. A kiviteli terveket követően, mivel a beruházás értéke eléri a közbeszerzés értékhatár, közbeszerzési szakértőt kerestünk. A szakértői díjra árajánlatot kértünk be, amely ajánlatok közül a legkedvezőbb került kiválasztásra és kötöttük meg a szerződést. Az közbeszerzéshez szükséges előkészítő munkák ezzel lezárultak, ezért a közbeszerzési eljárás lefolytatható. Jelen határozat-tervezet mellékletét képezi az eljárást megindító felhívás, az ajánlattételi dokumentáció és a vállalkozási szerződés-tervezet.

Megkérem a Tisztelt Képviselő-testületet, hogy a megvalósításához szükséges közbeszerzési eljárás lefolytatásának megindításáról - a határozat-tervezetben foglaltaknak megfelelően - döntést hozni szíveskedjen.

Tiszavasvári, 2023. augusztus 30.

**Szőke Zoltán**

**polgármester**

**HATÁROZAT-TERVEZET**

**TISZAVASVÁRI VÁROS ÖNKORMÁNYZATA**

**KÉPVISELŐ TESTÜLETÉNEK**

**……/2023. (VIII. 31.) Kt. számú**

**határozata**

**„Energetikai fejlesztések Tiszavasvári intézményeiben” című TOP\_PLUSZ-2.1.1-21-SB1-2022-00035 azonosítószámú pályázat kivitelezésére vonatkozó közbeszerzési eljárás megindításáról**

Tiszavasvári Város Önkormányzata Képviselő-testülete a Magyarország helyi önkormányzatairól szóló 2011. évi CLXXXIX. törvény (továbbiakban: Mötv.) 13. § (1) bekezdés 1. pontjában foglalt feladatkörében eljárva az előterjesztést megtárgyalta, és az alábbi határozatot hozza:

1. **Elfogadja a határozat 1. mellékletét képező „Energetikai fejlesztések Tiszavasvári intézményeiben” című támogatás keretében megvalósuló Kosnisné Liptay Elza Szociális és Gyermekjóléti Központ** (Tiszavasvári, Vasvári Pál utca 87., Hrsz. 820) **B, C és D épületei és a Gólyahír Gyermek- és Ifjúsági tábor** (Tiszavasvári, Nyárfa utca 2., Hrsz. 5702/6) **főépülete, szállásépülete és irodaépület energetikai korszerűsítésének kivitelezési munkáival kapcsolatos közbeszerzési eljárást megindító felhívás tartalmát, a közbeszerzési dokumentációt és a szerződés-tervezetet.**
2. **Felkéri a polgármestert, hogy gondoskodjon az ajánlattételi felhívás és dokumentáció megküldéséről.**

**III. Felkéri a polgármestert, hogy az ajánlattételi határidő lejártát követően a Bíráló Bizottság javaslatát terjessze a Képviselő-testület elé.**

**Határidő:** azonnal, esedékességkor **Felelős:** Szőke Zoltán polgármester