**ELŐTERJESZTÉS**

**Tiszavasvári Város Önkormányzata**

**Képviselő-testületének**

**2023. augusztus 31-én tartandó**

**rendkívüli ülésére**

Az előterjesztés tárgya: Komplex felzárkózási program keretében 2023. évi szakmai program megvalósítására kiadott Támogatói Okirat utólagos elfogadása

Melléklet: Támogatói Okirat

Az előterjesztés előadója: Szőke Zoltán polgármester

Az előterjesztés témafelelőse: Huri-Szabó Szilvia köztisztviselő

Az előterjesztés ügyiratszáma: TPH/12683-12/2023

Az előterjesztést véleményező bizottságok a hatáskör megjelölésével:

A rendkívüli Képviselő-testületi ülésen tárgyalt előterjesztéseket a bizottságok nem tárgyalják.

Az ülésre meghívni javasolt szervek, személyek:

|  |  |
| --- | --- |
|  |  |
|  |  |
|  |  |

Egyéb megjegyzés: -

Tiszavasvári, 2023. augusztus 29.

Huri-Szabó Szilvia

témafelelős

**Tiszavasvári Város Polgármesterétől**

4440 Tiszavasvári, Városháza tér 4. sz.

Tel.: 42/520-500 Fax.: 42/275–000 E–mail: tvonkph@tiszavasvari.hu

Témafelelős: Huri-Szabó Szilvia

**ELŐTERJESZTÉS**

**- a Képviselő-testülethez -**

**Komplex felzárkózási program keretében 2023. évi szakmai program megvalósítására kiadott Támogatói Okirat utólagos elfogadásáról**

Tisztelt Képviselő-testület!

A Kormány 2020. december 21-én meghozta **a Tiszavasvári komplex felzárkózási program indításáról szóló 1957/2020. (XII. 21.) Korm. határozatot**, melyben foglaltak alapján Tiszavasvárinak felzárkózási fejlesztések és szolgáltatások megvalósítása érdekében 590.500.000,- Ft többletforrást biztosít a Magyarország 2021. évi központi költségvetésről szóló 2020. évi XC. törvény 1. melléklet XIV. Belügyminisztérium fejezet javára.

A Kormányhatározat 1. pontjában megjelölt programmal összefüggő **Tanoda és Biztos Kezdet Gyerekház működtetése** – **előkészítő tevékenységek, szakmai programok megvalósítása 2021. évben már elkezdődött** aKépviselő-testület **143/2021. (XII.16.) Kt. számú** határozatával elfogadott **Támogatói Okirat alapján,** majd folytatódott **2022-ben a 172/2022. (VI.16.) Kt. számú határozatban** elfogadott Támogató Okirat szerint.

A programnak köszönhetően **a támogatásból a bűdi városrészen és a Külső-Szentmihályi városrészen** megvalósítandó infrastrukturális fejlesztésekhez (Tanoda, Biztos Kezdet Gyerekház, sportpálya felújítás) kapcsolódó **szakmai tevékenységek kerültek megvalósításra**:

családok mentorálása, természetbeni támogatások, családi nap, kulturális programok, pályaorientáció, mozi látogatás, prevenciós programsorozat, tehetséggondozás, logopédus, pszichológus alkalmazása, szülői klub, roma dajkák bevonása, tehetségkutató torna, eszközbeszerzések.

A Belügyminisztérium **BM/11274-4/2023. iktatószámú** – határozat-tervezet mellékletét képező - Támogatói Okirata alapján az **előkészítő szakmai tevékenységek 2023-ben is folytatódhatnak.** A **támogatási összeg 48.000.000,- Ft**., a támogatás intenzitása 100%. A megvalósítandó tevékenységek a **már megkezdett szakmai munka folytatásaként** szintén a mentorálás, kulturális programok, szülőkkel való kapcsolattartás, fejlesztő foglalkozások köré szerveződnek, kiegészítve olyan programokkal, amelyek nyáron szervezhetők, mint például napközis gyermektábor szervezése.

Megkérem a Tisztelt Képviselő-testületet, hogy a - határozat-tervezetben foglaltaknak megfelelően - szíveskedjen döntést hozni.

Tiszavasvári, 2023. augusztus 29.

**Szőke Zoltán**

**polgármester**

**HATÁROZAT-TERVEZET**

**TISZAVASVÁRI VÁROS ÖNKORMÁNYZATA**

**KÉPVISELŐ TESTÜLETÉNEK**

**……/2023. (VIII.31.) Kt. számú**

**határozata**

**Komplex felzárkózási program keretében 2023. évi szakmai program megvalósítására kiadott Támogatói Okirat utólagos elfogadásáról**

Tiszavasvári Város Önkormányzata Képviselő-testülete a Magyarország helyi önkormányzatairól szóló 2011. évi CLXXXIX. törvény (továbbiakban: Mötv.) 13. § (1) bekezdés 1. pontjában foglalt feladatkörében eljárva az előterjesztést megtárgyalta, és az alábbi határozatot hozza:

**1.** **Elfogadja** a Belügyminisztérium, mint Támogató által **BM/11274-4/2023. okiratszámú** kiállított **Támogatói Okiratot a Komplex felzárkózási program keretében 2023. évi szakmai program megvalósítása** érdekében a határozat mellékletében foglal**t tartalommal.**

**Határidő**: azonnal **Felelős:** Szőke Zoltán polgármester